
Verejný oznam

Obec Detvianska Huta ako orgán územného plánovania podľa § 11 písm. a) zákona č. 200/2022 Z. z. o územnom plánovaní v znení neskorších predpisov (ďalej len „zákon o ÚP“)  a v súlade s § 29 ods. 1 zákona o ÚP  

oznamuje verejnosti, fyzickým a právnickým osobám
začatie obstarávania nového 
Územného plánu obce Detvianska Huta 

Obec Detvianska Huta obstaráva nový územný plán s cieľom získať dokument, ktorý komplexne rieši priestorové usporiadanie a funkčné využívanie územia, zosúlaďuje záujmy a činnosti ovplyvňujúce územný rozvoj, životné prostredie a ekologickú stabilitu a ustanovuje regulatívy priestorového usporiadania a funkčného využívania územia. 

Po schválení sa nový územný plán obce stane záväzným dokumentom pre obec, občanov obce  a ostatných účastníkov procesu povoľovania a realizácie plánovaných zámerov územného rozvoja obce.

Navrhované zámery, požiadavky a podklady na zaradenie parciel a návrh ich využitia do plánovaného územného plánu môžete predložiť najneskôr do 30.10.2026 na Obecný úrad v Detvianskej Hute do podateľne v písomne podobe, prípadne elektronicky na emailovú adresu obec.dh@gmail.com .

Zaslaním žiadosti, zámeru ani podkladov nevzniká automaticky nárok na zaradenie pozemkov do územného plánu obce Detvianska Huta. O zaradení rozhoduje obec na základe verejného záujmu, vyjadrení dotknutých orgánov štátnej správy, správcov sietí a limitov vyplývajúcich z platnej legislatívy.




        .....................

         Pavel Šulek
         starosta obce

